CELEX: 31987R1349
Language: el
Date: 1987-05-15 00:00:00
Title: Κανονισμός (ΕΟΚ) αριθ. 1349/87 της Επιτροπής της 15ης Μαΐου 1987 που τροποποιεί τον κανονισμό (ΕΟΚ) αριθ. 1913/69 περί της χορηγήσεως και του προκαθορισμού της επιστροφής κατά την εξαγωγή τροφίμων αποτελουμένων βασικώς από σιτηρά για τα ζώα και που καταργεί τον κανονισμό (ΕΟΚ) αριθ. 600/87

Avis juridique important

|

31987R1349

Κανονισμός (ΕΟΚ) αριθ. 1349/87 της Επιτροπής της 15ης Μαΐου 1987 που τροποποιεί τον κανονισμό (ΕΟΚ) αριθ. 1913/69 περί της χορηγήσεως και του προκαθορισμού της επιστροφής κατά την εξαγωγή τροφίμων αποτελουμένων βασικώς από σιτηρά για τα ζώα και που καταργεί τον κανονισμό (ΕΟΚ) αριθ. 600/87  

Επίσημη Εφημερίδα αριθ. L 127 της 16/05/1987 σ. 0014 - 0015 Φινλανδική ειδική έκδοση: Κεφάλαιο 3 τόμος 23 σ. 0141  Σουηδική ειδική έκδοση: Κεφάλαιο 3 τόμος 23 σ. 0141 

***** ΚΑΝΟΝΙΣΜΟΣ (ΕΟΚ) αριθ. 1349/87 ΤΗΣ ΕΠΙΤΡΟΠΗΣ  της 15ης Μαΐου 1987  που τροποποιεί τον κανονισμό (ΕΟΚ) αριθ. 1913/69 περί της χορηγήσεως και του προκαθορισμού της επιστροφής κατά την εξαγωγή τροφίμων αποτελουμένων βασικώς από σιτηρά για τα ζώα και που καταργεί τον κανονισμό (ΕΟΚ) αριθ. 600/87  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως τα άρθρα 12 παράγραφος 2 και το άρθρο 16 παράγραφος 6,  τον κανονισμό (ΕΟΚ) αριθ. 2743/75 του Συμβουλίου της 29ης Οκτωβρίου 1975 περί του καθεστώτος που εφαρμόζεται στις σύνθετες ζωοτροφές με βάση τα σιτηρά (3), όπως τροποποιήθηκε τελευταία από τον κανονισμό (ΕΟΚ) αριθ. 944/87 (4), και ιδίως τα άρθρα 7 και 8,  Εκτιμώντας:  ότι το άρθρο 1 του κανονισμού (ΕΟΚ) αριθ. 1913/69 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 537/83 (6), μεταξύ διαφόρων στοιχείων που λαμβάνονται υπόψη κατά τον υπολογισμό των επιστροφών κατά την εξαγωγή για τις σύνθετες ζωοτροφές με βάση τα σιτηρά, περιλαμβάνει τον μέσο όρο των εισφορών κατά την εισαγωγή για τον αραβόσιτο κατά τη διάρκεια των πρώτων 25 ημερών του προηγούμενου μήνα· ότι είναι σκοπιμότερο να ληφθεί υπόψη ο μέσος όρος των εισφορών κατά την εισαγωγή για τα βασικά σιτηρά που χρησιμοποιούνται περισσότερο και όχι μόνο για τον αραβόσιτο, δεδομένων των συνθηκών που επικρατούν στην αγορά·  ότι το άρθρο 3 του κανονισμού (ΕΟΚ) αριθ. 1913/69 προβλέπει ότι, όταν η επιστροφή κατά την εξαγωγή προκαθορίζεται, πρέπει να προσαρμόζεται ανάλογα με τις προσαρμογές της τιμής κατωφλίου για τον αραβόσιτο· ότι, μετά τη σχετική τροποποίηση του άρθρου 8 του κανονισμού (ΕΟΚ) αριθ. 2743/75, πρέπει να τροποποιηθεί και το εν λόγω άρθρο 3·  ότι, λόγω της προαναφερόμενης τροποποίησης του κανονισμού (ΕΟΚ) αριθ. 2743/75, δεν απαιτείται πλέον ο περιορισμός διάρκειας της ισχύος των αδειών εξαγωγής που είχε επιβληθεί με τον κανονισμό (ΕΟΚ) αριθ. 600/87 της Επιτροπής (7)· ότι ο εν λόγω κανονισμός πρέπει, ως εκ τούτου, να καταργηθεί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1913/69 τροποποιείται ως εξής:  1. Στο άρθρο 1, το κείμενο του στοιχείου β) αντικαθίσταται από το ακόλουθο κείμενο:  «β) ο μέσος όρος των εισφορών κατά την εισαγωγή για τα περισσότερο χρησιμοποιούμενα βασικά σιτηρά που υπολογίζεται για τις πρώτες 25 μέρες του προηγούμενου μήνα και προσαρμόζεται με βάση την αντίστοιχη τιμή κατωφλίου που ισχύει κατά την διάρκεια του τρέχοντος μήνα·».  2. Το άρθρο 3 αντικαθίσταται από το ακόλουθο κείμενο:  «Άρθρο 3  Σύμφωνα με το άρθρο 8 παράγραφος 2 του κανονισμού (ΕΟΚ) αριθ. 2743/75, όταν η επιστροφή κατά την εξαγωγή προκαθορίζεται, προσαρμόζεται ανάλογα με την προσαρμογή της τιμής κατωφλίου για το σιτηρό ή τα σιτηρά που λαμβάνονται υπόψη κατά τον υπολογισμό των επιστροφών κατά την εξαγωγή, μεταξύ της ημερομηνίας προκαθορισμού και της ημερομηνίας εξαγωγής, πολλαπλασιαζόμενη επί τον συντελεστή της στήλης 2 του πίνακα του παραρτήματος που αντιστοιχεί στα προϊόντα των σιτηρών που περιέχονται στις σύνθετες ζωοτροφές για τα οποία έχουν προκαθοριστεί οι επιστροφές κατά την εξαγωγή.»  Άρθρο 2  Ο κανονισμός (ΕΟΚ) αριθ. 600/87 καταργείται.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Μαΐου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 139 της 24. 5. 1986, σ. 29.  (3) ΕΕ αριθ. L 281 της 1. 11. 1975, σ. 60.  (4) ΕΕ αριθ. L 90 της 2. 4. 1987, σ. 2.  (5) ΕΕ αριθ. L 246 της 30. 9. 1969, σ. 11.  (6) ΕΕ αριθ. L 63 της 9. 3. 1983, σ. 10.  (7) ΕΕ αριθ. L 58 της 28. 2. 1987, σ. 46.